तैयारियां देखने पहुंचे एडीएम, प्रवर अधीक्षक डाकघर व सहायक पासपोर्ट अधिकारी
डाकघर ने सौंपा कब्जा, एक सप्ताह बाद शुभारंभ
ग्वालियर सहित 9 जिलों के पासपोर्ट बाड़ा डाकघर से बनेंगे। पोस्ट ऑफिस का एक भाग शुक्रवार को पासपोर्ट सेवा केंद्र की टीम को सौंप दिया गया। इस केंद्र को पोस्ट ऑफिस पासपोर्ट सेवा केंद्र (पीओपीएसके) नाम दिया जाएगा। एक सप्ताह में केंद्र के शुरू होने की उम्मीद है। तत्काल पासपोर्ट के लिए अभी भोपाल ही जाना होगा। पीओपीएसके का सहायक पासपोर्ट अधिकारी यशवंत माठे, एडीएम शिवराज वर्मा, प्रवर ़़डाकघर अधीक्षक अरुण कुमार गुप्ता ने निरीक्षण किया। डाकघर के फिलैटलिक ब्यूरो, सीपीसी व पीएलआई सेंटर वाले हिस्से में पासपोर्ट बनने का काम होगा। ग्वालियर के अलावा इस केंद्र पर भिंड, मुरैना, दतिया, शिवपुरी, श्योपुर, टीकमगढ़, गुना, अशोकनगर जिलाें के आवेदकों के पासपोर्ट बनाए जाएंगे। वैरिफिकेशन के लिए दिनांक और समय की जानकारी फॉर्म भरने के बाद ऑनलाइन ही दी जाएगी। एक दिन में केवल 50 आवेदक ही बुलाए जाएंगे। सहायक पासपोर्ट अधिकारी यशवंत माठे ने कहा, पाेस्ट ऑफिस ने पासपोर्ट सेवा केंद्र के लिए जगह दे दी है। बहुत जल्द ग्वालियर में पासपोर्ट बनाने का कार्य शुरू कर देंगे। टीसीएस और अधिकारियों का स्टाफ भोपाल से आएगा। बाद में डाक विभाग के ऑफिसर्स को भी ट्रेनिंग दी जाएगी।
तीन लेवल से गुजरने के बाद पासपोर्ट तैयार हो जाएगा: पासपोर्ट की साइट पर जाकर आवेदक ऑन लाइन आवेदन करेगा। इसमें ईमेल पर आवेदक को पासपोर्ट आॅफिस आने का समय और तारीख दी जाएगी। इसे गार्ड को दिखाने के बाद ही पासपोर्ट केंद्र के वेटिंग रूम में प्रवेश दिया जाएगा। वेटिंग रूम में प्रवेश के बाद कक्ष के अंदर बने टीसीएस सेक्शन से ऑफिस में प्रवेश के लिए टोकन नंबर दिया जाएगा।
वैरिफिकेशन ऑफिसर की दो टेबल होंगी: आवेदन और दस्तावेज अपलोड होने के बाद पार्टीसन से बाहर निकलते ही हॉल में दो वैरिफिकेशन ऑफिसर बैठे होंगे। यह आवेदक के मूल दस्तावेजों काे वैरिफाई करेंगे।
एक ग्रांडिंग ऑफिसर बैठेगा: इसके बाद आवेदक को पास की टेबल पर बैठे एक ग्रांडिंग ऑफिसर के पास भेजा जाएगा। यहां सारी प्रक्रिया की बारिकी से जांच की जाएगी। इसके बाद आवेदक काे वैरिफाई कराने के लिए एसपी ऑफिस भी ऑनलाइन जानकारी भेजी जाएगी। साथ ही आवेदक का फॉर्म व दस्तावेज ऑनलाइन भोपाल भेजे जाएंगे। इसके बाद भोपाल से आवेदक का पासपोर्ट तैयार हो कर उसके दिए पते पर आ जाएगा।
टीसीएस सेक्शन में दस्तावेज स्केन होकर अपलोड किए जाएंगे
टीसीएस सेक्शन में आवेदक ने जो ऑन लाईन फार्म भरा है,उसके साथ मंगाए गए दस्तावेज एड्रेस प्रूफ,आइडी प्रूफ,10 की मार्कशीट आदि को स्कैन कर अपलोड किया जाएगा। साथ ही आवेदक का फोटाे खींचा जाएगा। यहां फोटो खींचने के लिए दो से तीन कैमरे रखे जाएंगे।
पीओपीएसके
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva